ไม่ทราบว่าเรียกว่าตกขาวไหม แต่ว่าตกขาวมีทุกวันเลยค่ะ บางวันมามาก บางวันมานิดหน่อย บางวันเป็นคราบสีเหลือง บางวันก็เป็นน้ำใสๆ บางวันก็เป็นน้ำขุ่นๆ เป็นก้อนบ้าง มีกลิ่น แต่ว่าไม่มีอาการคัน ไม่แสบ ไม่รู้สึกอะไรเลยค่ะ แล้วก็ ไม่เคยมีเพศสัมพันธ์ค่ะ หนูเป็นอะไรคะ
สวัสดีครับ someoneตกขาว(Leokorrhea)แบ่งเป็นสองประเภท คือ1.เป็นตกขาวตามปกติ ตกขาวปกติ จะมีปริมาณไม่มาก สีขาวใสหรือมีสีขาวขุ่นหรือขาวออกเหลืองเล็กน้อยก็ได้ แต่จะไม่มีกลิ่นเหม็น ไม่มีอาการคันบริเวณช่องคลอด ไม่มีปวดท้องน้อย ไม่มีไข้ ซึ่งอาจมีเปลี่ยนแปลงตามรอบเดือนได้2.ตกขาวที่จะถือว่าผิดปกติ ซึ่งมักเกิดจากการอักเสบติดเชื้อ ของมดลูก หรือ ช่องคลอด จากเชื้อแบคทีเรียหรือเชื้อรา โดยตกขาวมีสีเขียวเหลืองคล้ายหนอง ตกขาวเป็นก้อนขาว หรือสีชมพูแดง (เกิดจากมีเลือดปน) มีกลิ่นเหม็นคาว ปริมาณเยอะตลอดเวลา หรือมีอาการคันหรือแสบช่องคลอดร่วมด้วย อาจมีอาการปวดท้องร่วม มีไข้ เจ็บแสบคันช่องคลอดได้ดดยการติดเชื้ออาจเกิดกจากความผิดปกติของสมดุลในช่องคลอด หรือเรื่องของสุขอนามัยก็ได้ ไม่จำเป็นต้องเกิดจากเพศสัมพันธ์ครับ ซึ่งหากมีอาการดังกล่าวแนะนำให้ไปตรวจรักษาเพื่อให้ยาตรงกับภาวะที่เป็นครับ